« Amzur-is almi i d-yemcaḥ lqaɛa-nni ɣef wayef teqqim, ad as-tinniḍ d taxeyyaḍ i ixaḍ deg wammas-is. Allen-is d tiwwura yebrarḥen ɣer tmizar yeǧǧuǧgen di tefsut: ijeǧǧigen izewwaɣen, iwraɣen, imellalen, yal tiɣmi din i tella. Iɛedda deg-sent lxiḍ n taẓult tazegzawt am nnila, akken kan d areqqaq. Taqemmuct-is d timdewwert am txatemt, ad ak-yini wul-ik ssum-itt ladɣa s tcenfirin-nni tireqqaqin am tewriqt n yemɣi-nni yettreɛriɛen. D tizewwaɣin am idim, mi id-tecmumeḥ, ad twaliḍ ḍallen-d akk wuglan-is yecban izamaren s temlel. » sb.125-126 35